Σωφρόνιος Σταμούλης

Ο Σωφρόνιος (κατά κόσμον Σωτήριος Σταμούλης, Σηλυβρία, 21 Ιανουαρίου 1875-Αθήνα, 19 Αυγούστου 1960) ήταν Έλληνας νομικός, θεολόγος και επίσκοπος.

Βιογραφικά στοιχεία 
Ο κατά κόσμον Σωτήριος Σταμούλης γεννήθηκε στη Σηλυβρία της Ανατολικής Θράκης και ήταν γιος του λογίου Αναστασίου Σταμούλη και αδελφός του Μιλτιάδη και της λαογράφου Ελπινίκης Σταμούλη. Το 1898 αναγορεύτηκε διδάκτωρ της Νομικής Σχολής του Πανεπιστημίου Αθηνών, ενώ στη συνέχεια γράφτηκε στη Θεολογική Σχολή Αθηνών και μετέβη στη Γερμανία για να συνεχίσει τις σπουδές του. Το 1904 αναγορεύτηκε διδάκτωρ Φιλοσοφίας του Πανεπιστημίου της Ιένης, ενώ το 1906 επιστρέφοντας από τη Γερμανία χειροτονήθηκε διάκονος από τον Μητροπολίτη Βέροιας Απόστολο. 

Το 1907 χειροτονήθηκε Πρεσβύτερος και τοποθετήθηκε Αρχιερατικός Επίτροπος στη Νάουσα. Από του 1908 διετέλεσε Αρχιερατικός Επίτροπος στην Καβάλα ενώ στη συνέχεια μετέβη στην Κωνσταντινούπολη. 

Στις 28 Φεβρουαρίου 1917 εξελέγη Μητροπολίτης Μυριοφύτου και Περιστάσεως και η χειροτονία του έγινε στις 5 Μαρτίου. Τον Μάιο του 1923 τέθηκε σε διαθεσιμότητα, αποκαταστάθηκε όμως στη Μητρόπολη Μυριοφύτου στις 15 Απριλίου του 1924.

Στις 7 Οκτωβρίου εξελέγη Μητροπολίτης Βερροίας και ΝαούσηςΒλ. περισσότερα, Τιμοθέου Χαλκιά, Εκκλησία και Κοινωνία στη Βέροια, από την απελευθέρωση μέχρι τη μετεμφυλιακή εποχή (1912-1958), Θεσσαλονίκη 2011, 13 κ.ε., http://ikee.lib.auth.gr/record/127194/files/GRI-2011-7228.pdf, και του ιδίου, "Ο Μητροπολίτης Βεροίας Σωφρόνιος Σταμούλης (1924-1927) και η στάση του έναντι των προσφύγων", Πρακτικά Β΄ Επιστημονικής Ημερίδας Τοπικής Ιστορίας "Από την Αυτοκρατορία στο Εθνικό Κράτος" , Βέροια 2013, Εταιρεία Μελετών Ιστορίας και Πολιτισμού Ν. Ημαθίας, 203 κ.ε., https://www.academia.edu/6005766/%CE%9F_%CE%9C%CE%97%CE%A4%CE%A1%CE%9F%CE%A0%CE%9F%CE%9B%CE%99%CE%A4%CE%97%CE%A3_%CE%92%CE%95%CE%A1%CE%9F%CE%99%CE%91%CE%A3_%CE%A3%CE%A9%CE%A6%CE%A1%CE%9F%CE%9D%CE%99%CE%9F%CE%A3_%CE%A3%CE%A4%CE%91%CE%9C%CE%9F%CE%A5%CE%9B%CE%97%CE%A3_1924-1927_%CE%9A%CE%91%CE%99_%CE%97_%CE%A3%CE%A4%CE%91%CE%A3%CE%97_%CE%A4%CE%9F%CE%A5_%CE%95%CE%9D%CE%91%CE%9D%CE%A4%CE%99_%CE%A4%CE%A9%CE%9D_%CE%A0%CE%A1%CE%9F%CE%A3%CE%A6%CE%A5%CE%93%CE%A9%CE%9D, και στις 19 Νοεμβρίου του 1927 Μητροπολίτης Ελευθερουπόλεως. Το 1958 παραιτήθηκε της ενεργού υπηρεσίας και πέθανε στην Αθήνα στις 19 Αυγούστου 1960. 

Ο Σωφρόνιος Σταμούλης είναι ένας από τους ευεργέτες της Ακαδημίας Αθηνών.

 Παραπομπές 

Κατηγορία:Μητροπολίτες Βεροίας, Ναούσης και Καμπανίας
Κατηγορία:Μητροπολίτες Μυριοφύτου και Περιστάσεως
Κατηγορία:Μητροπολίτες Ελευθερουπόλεως
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες νομικοί